Diari Oficial de la Generalitat Valenciana


Sumari del DOGV 3625, del 15-11-1999 (1999/9467)

RESOLUCIÓ de 20 d'octubre de 1999, del Servei Territorial d'Indústria i Energia de Castelló de la Plana, per la qual es convoca per a l'alçament d'actes prèvies a l'ocupació de determinades finques, afectades per la construcció de la línia aèria trifàsica a 20 kV des de la ET la Plana fins al suport de pas a subterrània d'alimentació a la UJI, a Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3625

Data del DOGV
:   15-11-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/9467


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 20 d'octubre de 1999, del Servei Territorial d'Indústria i Energia de Castelló de la Plana, per la qual es convoca per a l'alçament d'actes prèvies a l'ocupació de determinades finques, afectades per la construcció de la línia aèria trifàsica a 20 kV des de la ET la Plana fins al suport de pas a subterrània d'alimentació a la UJI, a Castelló de la Plana. [1999/X9467]
  
Expedient d'expropiació JUEXPR/1999/9.
  
Amb data 4 d'octubre de 1999, el Servei Territorial d'Indústria i Energia de Castelló ha dictat resolució per la qual es declara en concret la utilitat pública de la línia aèria trifàsica a 20 KV des de l'ET la Plana fins al suport de pas a subterrània d'alimentació a la UJI, a Castelló de la Plana, després de la corresponent informació pública prèvia. L'esmentada declaració, d'acord amb el que s'ha disposat en l'article 53 de la Llei 40/1994, de 30 de desembre, d'Ordenació del Sistema Elèctric Nacional, porta implícita la necessitat d'ocupació dels béns i drets afectats i implicarà la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en el mencionat article 52 de la Llei d'Expropiació Forçosa, es convoca els titulars dels béns i drets afectes a l'ajuntament on radiquen les finques afectades, com a punt de reunió, de conformitat amb el procediment que estableix el mencionat article 52, per tal de portar a cap l'alçament d'actes prèvies a l'ocupació i, si és procedent, les d'ocupació definitiva.
  
L'alçament d'actes tindrà lloc el dia 14 del mes de desembre de 1999 als ajuntaments de Castelló de la Plana, plaça Major, 1; i d'Almassora, plaça de Pedro Cornel, 1.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució; i es podran fer acompanyar, a càrrec seu, dels seus perits i un notari, si ho consideren oportú.
  
L'ordre de l'alçament de les actes es troba al tauler d'edictes dels ajuntaments afectats i es comunicarà a cada interessat mitjançant l'oportuna cèdula de citació. S'informa que aquesta publicació es realitza, igualment, als efectes que determina l'article 59.4 de la Llei de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o de domicili ignorat.
  
En l'expedient d'expropiació, Iberdrola, SA, assumirà la condició de beneficiària.
  
Castelló de la Plana, 20 d'octubre de 1999.- El director territorial: Juan Elías Ramos Barceló.
  
Annex
  
Relació de titulars desconeguts o de domicili ignorat
  
Terme municipal de Castelló de la Plana
  
FINCA
  
NÚM. TITULAR POL. PARC. DIA HORA
  
35 ANA Mª USO BORT I MARE 36 425 52-47-18 14.30
  
38 ANA Mª USO BORT I MARE 36 22 97-66-39 63.30
  
48 FELICIDAD I JOSÉ TRILLES 36 54 31-79-63 95.00
  
69 TERESA SEGARRA VIDAL 69 59 26-52-23 03.30
  
g) ALTRES ASSUMPTES